Diari Oficial de la Generalitat Valenciana


Sumari del DOGV 3380, del 25-11-1998 (1998/9080)

ORDRE de 13 d'octubre de 1998, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, per a la protecció de la natura, un immoble situat en la partida Abiat del Riu del terme municipal de Pego (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3380

Data del DOGV
:   25-11-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/9080


Data del document
:   13-10-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 13 d'octubre de 1998, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, per a la protecció de la natura, un immoble situat en la partida Abiat del Riu del terme municipal de Pego (Alacant). [1998/S9080]
  
Mitjançant escriptura de compravenda, atorgada davant el notari de València José Antonio Otegui Tellería, el 18 de setembre de 1998, la Generalitat Valenciana va adquirir un terreny en la partida d'Abiat del Riu del terme municipal de Pego (Alacant), dins dels límits del Parc Natural de la Marjal de Pego-Oliva, per a la preservació de les biòtiques i abiòtiques de la zona humida, atesa la seua consideració com a zona especial de protecció per a les aus, i estar inclosa en la Xarxa Ecològica Natura-2000 de la Unió Europea a càrrec del programa Life.
  
Una vegada formalitzada l'adquisició, i d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, s'afecta al domini públic de la Generalitat Valenciana l'immoble esmentat.
  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
Afectar al domini públic de la Generalitat Valenciana, amb efectes de 18 de setembre de 1998, i amb la finalitat de preservar de les biòtiques i abiòtiques del Parc Natural de la Marjal de Pego-Oliva, dins del qual es troba l'immoble que a continuació es descriu:
  
Rústica. Terra marjal, situada en la partida Abiat del Riu del terme de Pego (Alacant), de 18 àrees, 20 centiàrees. Confronta: pel nord, amb gola; pel sud, riu Racons; est, hereus de Fernando Ortolá, i oest, Enrique Ferrando.
  
Consta en l'Inventari General de Béns i Drets de la Generalitat Valenciana amb el número A01/03/102/0010.
  
Segon
  
L'immoble queda integrat en el domini públic de la Generalitat Valenciana i correspon a la Conselleria de Medi Ambient l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el representant nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 13 d'octubre de 1998
  
El conseller d'Economia, Hisenda i Administració Pública,